არისტაკეს ლასტივერტცი

არისტაკეს ლასტივერტცი (არისტაკეს ლასტივერტელი; ; 1002 – 1080 Manukyan, Gurgen. "Introduction" in Արիստակես Լաստիվերցի: Պատմություն (Aristakes Lastivertsi: History). A. Abrahamyan (ed.) Yerevan, Armenian SSR: Hayastan Publishing, 1971, pp. vii-viii.) — სომეხი ისტორიკოსი. ცხოვრობდა და მოღვაწეობდა XI საუკუნეში. არაერთი შრომის ავტორი. 1072-1087 წწ. არისტაკეს ლასტივერტცმა დაწერა „სომხეთის ისტორია“, სადაც მოთხრობილია 1000-1071 წლების ამბები, კერძოდ, აღწერილია ბიზანტიისა და თურქ-სელჩუკთა ექსპანსია სომხეთში, თონდრაკელთა სოციალური მოძრაობა. ნაშრომში დიდი ადგილი უკავია ბიზანტიას, რომლის შესახებ ლასტივერტცს ფართო ცნობები მოეპოვებოდა. ნაშრომი შედგება 25 თავისაგან და უნიკალური კოლოფონისაგან. ლასტივერტცის ცხოვრების შესახებ ცოტა რამ არის ცნობილი. როგორც ვარდაპეტი კარგად ერკვეოდა ქრისტიანულ თეოლოგიაში და ფლობდა ბერძნულ ენას.  

საყურადღებო ცნობები დაგვიტოვა საქართველოს შესახებ, სადაც მოიხსენიება ტაო-კლარჯეთი და დავით I კურაპალატი, ბაგრატ III, გიორგი I და ბაგრატ IV.

თხზულებები 
 ისტორია, ე. ცაგარეიშვილის გამოცემა, თბ., 1974;
 Повествование..., пер. с древнеарм., М., 1968 (библ.).

რესურსები ინტერნეტში
 არისტაკეს ლასტივერტცი 

სქოლიო


კატეგორია:სომეხი ისტორიკოსები 
კატეგორია:დაბადებული 1002 
კატეგორია:გარდაცვლილი 1087
კატეგორია:თურქეთში დაბადებულები